open-index/open-wikipedia-markdown huggingface dataset:
לשבור את הגלים

**לשבור את הגלים** (באנגלית: **Breaking the Waves**) הוא סרט קולנוע דני דובר אנגלית, משנת 1996.

התסריט נכתב על ידי לארס פון טרייר שגם ביים את הסרט שהוא הראשון מטרילוגית "לב הזהב" שלו, הכוללת גם את "האידיוטים" (1998) ו"רוקדת בחשיכה" (2000).

פון טרייר הציעה בתחילה את התפקיד הראשי להלנה בונהם קרטר אך היא סירבה בגלל קטעי המין והעירום. גם שחקניות נוספות סירבו עד שהחליט לתת את התפקיד לאמילי ווטסון שהייתה אז שחקנית בראשית דרכה.

הסרט מתאר את החיים בכפר דייגים בהיילנד הסקוטיים המהווים קהילה סגורה שבמרכזה הכנסייה הסקוטית. האנשים הם דתיים וחמורי סבר ומתייחסים בחשד לכל זר הבא לגור במקום. מי שסוטה מדרכי הכנסייה, מנודה וחייו הופכים לבלתי נסבלים.

הסרט מחולק לשבעה חלקים שביניהם מוקרנת תמונת נוף ומושמעים שירים בביצוע אלטון ג'ון, לאונרד כהן, ג'טרו טול, דיפ פרפל, רוקסי מיוזיק, דייוויד בואי ועוד.

אמילי ווטסון הייתה מועמדת לפרס אוסקר לשחקנית הטובה ביותר ב-1996

הסרט זכה לפרס הגדול (Grand Prix) בפסטיבל הקולנוע בקאן ב-1996

## תקציר העלילה
בס מק'ניל (אמילי ווטסון), היא צעירה המתגוררת בכפר דייגים סקוטי ביחד עם אמה וגיסתה האלמנה דורותי ("דודו" - קתרין קרטלידג'). בעברה אושפזה בגלל דיכאון על מות אחיה ומטופלת בתרופות.

היא הכירה את יאן (סטלאן סקארסגארד) העובד על אסדת קידוח והם החליטו להתחתן. הקהילה המקומית מקבלת את יאן כזר ומסתייגת מהנישואים האלה אך בלית ברירה הם מאשרים את הנישואים הנערכים בכנסייה המקומית.

לבס יש אופי בלתי יציב וילדותי. היא משוחחת עם אלוהים, שואלת אותו שאלות (בקול גבוה) ומקבלת תשובות (בקול נמוך). אין לה מושג על סקס והמגע המיני הראשון עם בעלה מתרחש בחדר קטן במהלך טקס החתונה.

לאחר ירח דבש קצר נאלץ יאן לחזור לעבודתו באסדת הקידוח. בס נפרדת ממנו בקושי ומצבה הנפשי מידרדר. היא חוזרת לגור עם אמה וגיסתה ומשוחחת כל הזמן עם אלוהים שיחזיר לה את יאן מהר.

יאן נפגע קשות בראשו בתאונת עבודה על האסדה. הוא מוטס לחוף ועובר ניתוח בראשו שבסופו הוא משותק בכל גופו והאון המיני אבד לו.

הוא מבקש מבס להוכיח שהיא אוהבת אותו על ידי זה שתקיים יחסי מין עם זרים ותספר לו על כך. בתחילה היא נרתעת אבל לאחר מספר "שיחות" עם אלוהים היא מסכימה. בתחילה היא מנסה לפתות את הרופא של יאן, ד"ר ריצ'רדסון (אדריאן רולינס), ומתפשטת מולו אך הוא נדהם, מסרב ושולח אותה לביתה. היא מתארת ליאן את היחסים שקיימה עם הרופא אך הוא לא מאמין לה.

יאן מנסה להתאבד ומצבו מחמיר. בס מחליטה שלא עשתה מספיק למענו, לובשת בגדי זונה ומתחילה לקיים יחסי מין עם גברים. עד מהרה מידרדר מצבה. ילדים רצים אחריה וקוראים לה "זונה", אמה מגרשת אותה מהבית והכנסייה מנדה אותה. יאן חותם על הסכמתו לאשפוז כפוי והיא מובלת לאשפוז אך בורחת.

היא מחליטה לעלות כזונה על אניה גדולה אך שם היא נאנסת ונחבלת קשות. היא מובלת לבית החולים שם היא רואה בפעם האחרונה את יאן ונופחת את נשמתה. הכנסייה מסכימה לקבור אותה ללא טקס. 

כעבור זמן מחלים יאן חלקית מפציעתו וביחד עם חבריו הם לוקחים את גופתה של בס ומשליכים אותה לים. באותו רגע מצלצלים פעמוני כנסייה.

## קישורים חיצוניים

* קדימון לסרט "לשבור את הגלים", באתר יוטיוב
* הסרט "לשבור את הגלים", באתר הבית של דוד נתנאל

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:סרטי 1996
קטגוריה:סרטים באנגלית
קטגוריה:סרטים דניים
קטגוריה:פסיכולוגיה בקולנוע
קטגוריה:לארס פון טרייר
קטגוריה:סרטים על התאבדות
אפאצ'י ספארק

**אפאצ'י ספארק** היא שלד תוכנה קוד פתוח מעל מערכת מבוזרת שפותח במקור במעבדת AMPLab של אוניברסיטת קליפורניה בברקלי.

הקוד של ספארק נתרם מאוחר יותר למוסד התוכנה אפאצ'י אשר המשיך לתחזק אותו מאז. ספארק נותן ממשק לפתוח אשכולות מידע ממוקבל (data parallelism) שלמים עם מאפייני חסינות גבוהה לשגיאות בזמן ריצה (fault-tolerance).

## כללי
ספארק חושף ממשק (API) למפתחים המתבסס על מבנה נתונים הנקרא "resilient distributed dataset" או RDD, אשר מהווה סט נתונים מוכלל, לקריאה בלבד, של פריטים המפוזרים לרחבי אשכול של מכונות באופן שמספק עמידות בנפילות או שגיאות.

ספארק פותח לתת מענה למגבלות הקיימות בפרדיגמת האשכול של MapReduce אשר מכריח מעבר ליניארי של מידע. תוכנות MapReduce קוראות מידע מהדיסק, ממפות פונקציה הפועלת על המידע, מפחיתות את המפה (Map) של התוצאה ומאחסנות את תוצאות ההפחתה על הדיסק. RDD של ספארק פועל כסט מידע פעיל אשר באופן מכוון יוצר ביזור מידע בתצורה מוגבלת.

הזמינות של RDD משתמש באלגוריתמים איטרטיביים אשר דוגמים את המידע מספר פעמים בתוך לולאת ריצה ומבצעים אינטראקציה איתו וחקירה שלו.

הביצועים של ספארק בהשוואה להאדופ שהוא מימוש פופולרי של MapReduce, עשויים להיות טובים בכמה סדרי גודל.

בין האלגוריתמים האיטרטיביים נמצאים אלגוריתמי למידה חישובית אשר היוו את הגרעין שממנו נוצר ספארק.

ספארק דורש מערכת אחסון מבוזרת ויכול לעבוד עם מנהל אשכול (אך לא מחייב stand-alone mode). עבור ניהול האשכול, ספארק תומך ב Hadoop YARN או Apache Mesos. עבור מערכת אחסון מבוזרת ספארק תומך ב-Hadoop Distrubuted File System (או HDFS), וכן ב-MapR file System (או MapR-FS), אואפאצ'י קסנדרה, OpenStack Swift, אחסון Amazon S3, קודו (Apache Kudu) או אפילו בפתרונות מותאמים (Custom).

בשנת 2016 המערכת שולבה עם Caffe.

## קישורים חיצוניים

*  

ספארק
ספארק
ספארק
גויקו קצ'אר

**גויקו קצ'אר** (בסרבית: **Гојко Качар**, בקרואטית: **Gojko Kačar**, נולד ב-26 בינואר 1987 בנובי סאד שביוגוסלביה, כיום בסרביה) הוא כדורגלן עבר סרבי ששיחק בעמדת הקשר ההתקפי.

## קריירת מועדונים
קצ'אר גדל בנוער של וויבודינה נובי סאד הסרבית, ובעונת 2004/05 החל לתפוס מקום קבוע בקבוצה הבוגרת. את עונת 2007/08 החל קצ'אר בסערה, כאשר הבקיע 11 שערים בחצי עונה, יותר מכמות השערים שהבקיע עד לאותה עונה בקבוצה. בפגרת החורף של אותה עונה נרכש על ידי הרטה ברלין מהבונדסליגה תמורת שלושה מיליון אירו, והפך לשחקן היקר ביותר בתולדות וויבודינה נובי סאד. קצ'אר, שהצטרף לחברו לנבחרת סרביה, מרקו פנטליץ', לא הצליח לשחזר במחצית העונה השנייה את יכולתו מתחילת העונה, והבקיע רק שער אחד נוסף, על אף שהיה שחקן הרכב קבוע בהרטה ברלין. קצ'אר נשאר במועדון שתי עונות נוספות, בהן הבקיע במצטבר תשעה שערי ליגה, ועזב את הרטה ברלין בתום עונת 2009/10.

באוגוסט 2010 חתם קצ'אר בהמבורג. את הבכורה ערך באוגוסט 2010 כאשר החליף בניצחון 2-1 על שאלקה 04 בבונדסליגה את אלג'רו אלייה. בשנת 2014 הושאל לחצי עונה לסרסו אוסקה מליגת העל היפנית. בעונת 2014/15 התמודדה המבורג במאבקי התחתית ועמדה לרדת אל הבונדסליגה השנייה לראשונה בתולדות המועדון. קצ'אר הבקיע מספר שערים חשובים בשלבי ההכרעה של העונה, והצליח לסדר לקבוצה מקום במבחני הירידה במקום לרדת באופן ישיר. המבורג ניצחה במבחנים אלו בצורה דרמטית את קרלסרוהה ונשארה בבונדסליגה. בעונת 2015/16 קצ'אר והמבורג סיימו במקום העשירי. בסיום עונה זו, עזב את המועדון.

בקיץ 2016 חתם קצ'אר באאוגסבורג מהבונדסליגה. קצ'אר שיחק שתי עונות באאוגסבורג. בעונת 2016/17 ערך 22 הופעות ליגה, ובעונת 2017/18 ערך שש הופעות ליגה בלבד, ובסיום העונה שוחרר מהקבוצה. 

בעונת 2018/19 שיחק קצ'אר באנורתוזיס פמגוסטה מליגת העל הקפריסאית. קצ'אר ערך בשורותיה שש הופעות ליגה בלבד. בשנת 2019 פרש ממשחק פעיל. 

## קריירה בינלאומית
קצ'אר החל לשחק בנבחרת סרביה בשנת 2007, והשתתף עמה באולימפיאדת בייג'ינג (2008), ממנה הודחה סרביה בשלב הבתים. גויקו קצ'אר אינו הנציג היחידי ממשפחת קצ'אר שהשתתף באולימפיאדה. דודו, סלובודאן קצ'אר, זכה במדליית זהב באגרוף במשקל כבד באולימפיאדת מוסקבה (1980) כנציג יוגוסלביה. דוד אחר שלו, טאדייה קצ'אר, זכה גם כן באגרוף במדליית כסף באולימפיאדת מונטריאול (1976) כנציג יוגוסלביה.

בספטמבר 2008 הבקיע קצ'אר חמישייה בניצחון 8-0 של נבחרת סרביה בכדורגל עד גיל 21 על מקבילתה ההונגרית, במוקדמות אליפות אירופה בכדורגל עד גיל 21 - 2009. בטורניר עצמו, קצ'אר הבקיע בהפסד 3-1 לנבחרת שוודיה את שערה היחיד של סרביה בטורניר, שהסתיים בהדחתה של סרביה בשלב הבתים עם שתי נקודות.

בשנת 2010 נכלל קצ'אר בסגל הסרבי למונדיאל 2010, בו הודחה סרביה בשלב הבתים. קצ'אר שותף במשחק אחד באותו מונדיאל, כאשר החליף בדקה ה-70 את מילוש נינקוביץ' בניצחון המפתיע של סרביה 1-0 על נבחרת גרמניה, שלא הספיק לסרבים כדי לעלות.

קצ'אר השתתף עם נבחרת סרביה במוקדמות יורו 2012, אליו כשלה הנבחרת לעלות. לאחר מוקדמות אלה, קצ'אר לא זומן יותר, והופעתו האחרונה במדים הלאומיים נערכה בשנת 2012.

## קישורים חיצוניים

קטגוריה:כדורגלנים סרבים
קטגוריה:קשרי כדורגל סרבים
קטגוריה:נובי סאד: כדורגלנים
קטגוריה:כדורגלני וויבודינה נובי סאד
קטגוריה:כדורגלני הרטה ברלין
קטגוריה:כדורגלני המבורג
קטגוריה:כדורגלני סרסו אוסקה
קטגוריה:כדורגלני אאוגסבורג
קטגוריה:כדורגלני אנורתוסיס פמגוסטה
קטגוריה:כדורגלני נבחרת סרביה
קטגוריה:כדורגלנים באולימפיאדת בייג'ינג (2008)
קטגוריה:כדורגלני מונדיאל 2010
קטגוריה:סרבים שנולדו ב-1987
ניק סימפר

**ניק סימפר** (באנגלית: **Nick Simper**; נולד ב-3 בנובמבר 1945) הוא נגן גיטרה בס בריטי הידוע ביותר כחבר ההרכב המקורי של להקת Deep Purple.

הוא ניגן בשלושת האלבומים הראשונים של להקת Deep Purple בשנים 1968–1969. לאחר מכן הוא עזב את הלהקה והקים את להקת הרו הבריטית Warhorse. ב-2015 הוציא סימפר אלבום עם להקתו Nasty Habits בשם "De La Frog Conspiracy".

## קישורים חיצוניים

* 

קטגוריה:חברי דיפ פרפל
קטגוריה:בריטים שנולדו ב-1945
ג'יין מקגוניגל

**ג'יין מקגוניגל** (באנגלית: Jane McGonigal, נולדה ב-21 באוקטובר 1977) היא מעצבת משחקים וסופרת אמריקאית המקדמת את השימוש בטכנולוגיה דיגיטלית ובמכשירים ניידים כדי לתעל עמדות חיוביות וליצור שיתופי פעולה בעולם האמיתי.

## ביוגרפיה
### השנים המוקדמות
מקגוניגל גדלה בניו ג'רזי. הוריה היו מורים והדגישו בפניה את החשיבות של הישגים אינטלקטואליים. אחותה התאומה קלי (Kelly McGonigal) היא פסיכולוגית וסופרת.

### לימודים
מקגוניגל השלימה תואר ראשון בשפה האנגלית מאוניברסיטת פורדהם בשנת 1999, ואת הדוקטורט שלה ב-Performance studies באוניברסיטה של קליפורניה, ברקלי בשנת 2006.

### חיים אישיים
בתום לימודי התואר הראשון היא התחילה לפתח את המשחקים המסחריים הראשונים שלה, והמשיכה בכך גם לאחר לימודי הדוקטורט. בשנת 2009 היא סבלה מזעזוע מוח קשה, אשר סייע לה בפיתוח המשחק "ג'יין ציידת הזעזועים" (Jane the Concussion Slayer), לצורך התמודדות עם מצבה הרפואי ומצבים דומים. שם המשחק שונה בשלב מאוחר יותר ל"סופר-בטר" (SuperBetter). בשנת 2011 פורסם הספר הראשון שלה.

### פילוסופיה
ממוזער|מקגוניגל בשנת 2009
מקגוניגל כותבת ומרצה על משחקים של מציאות אלטרנטיבית, MMO, בפרט על הדרך שבה ניתן לעודד יצירה של אינטליגנציה קולקטיבית ושימוש בה לצורך שיפור איכות החיים ולפתרון בעיות חברתיות. אף על פי שהיא הפכה לפנים הציבוריות של המשחוק, היא טוענת שהיא לא עוסקת במשחוק. זאת משום שהיא לא חושבת שצריך לנסות לגרום למשחקים לעורר מוטיבציה באנשים לעשות דברים שהם לא רוצים לעשות. לטענתה, אם המשחק אינו מכוון למטרה שלאדם יש מוטיבציה פנימית להשיג, זה לא יעבוד.

## קריירה
ממוזער|ג'יין מקגוניגל, תמונה משנת 2008

מקגוניגל לימדה עיצוב משחקים במכון לאמנות של סן פרנסיסקו באוניברסיטת קליפורניה בברקלי.

### משחקים
היא פיתחה משחקים מסחריים משנת 2006. בטבלה שלהלן מוצגות דוגמאות נבחרות:

## פרסומים
# Reality Is Broken: Why Games Make Us Better and How They Can Change the World, , (20 January 2011) SuperBetter: A Revolutionary Approach to
# Getting Stronger, Happier, Braver and More Resilient, (15 September 2015).

## קישורים חיצוניים

* 

* IT Conversations: Interview on Alternate Reality Gaming (2007)
* Game Changer: A Talk with Jane McGonigal (2011)
* Mother Jones: Wii Shall Overcome (2011)
* Hollywood Reporter: How Video Games Can Change Your Life (2012)
* How Gaming Can Make A Better World: Ted Talk (2010)

## הערות שוליים

קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:סגל אוניברסיטת קליפורניה בברקלי
קטגוריה:מעצבות אמריקאיות
קטגוריה:מעצבים אמריקאים
קטגוריה:מעצבי משחקים
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
גוון ג'ורגנסן

**גוון רוזמרי ג'ורגנסן** (באנגלית: **Gwen Rosemary Jorgensen**; נולדה ב-25 באפריל 1986) היא טריאתלטית אמריקאית זוכת מדליית זהב באולימפיאדת ריו דה ז'ניירו (2016) ואלופת העולם בשנים 2014 ו-2015.

## ביוגרפיה
ג'ורגנסן נולדה וגדלה בווקשה שבוויסקונסין, בתם של ננסי וג'ואל. היא סיימה תואר שני בחשבונאות באוניברסיטת ויסקונסין–מדיסון והוסמכה כרואת חשבון. לאחר לימודיה עבדה בחברת ארנסט אנד יאנג במילווקי.

מנעוריה הייתה אתלטית ושחיינית מצטיינת. בתקופת לימודיה באוניברסיטה הייתה חברה במשך שלוש שנים בנבחרת השחייה ולאחר מכן עברה להתחרות באופן מלא בריצות ארוכות. היא השתתפה שלוש פעמים באליפות NCAA באתלטיקה ופעמיים באליפות NCAA בריצות שדה. ב-2009 זכתה באליפות ליגת הביג 10 בריצת 3000 מטר ובריצת 5000 מטר.

ב-2010 במהלך שנתה האחרונה באוניברסיטה שוכנעה על ידי נציגי נבחרת ארצות הברית בטריאתלון לעבור להתחרות בענף זה. באליפות הפדרציה הבינלאומית לספורט אוניברסיטאי (FISU) בטריאתלון שהתקיימה בוולנסיה שבספרד סיימה שנייה ובתום השנה נבחרה לטריאתלטית האמריקאית המצטיינת בשנתה הראשונה. במהלך 2012 הייתה חברה בסגל ארצות הברית לאולימפיאדת לונדון וסיימה במקום ה-38. בשנים 2013, 2014 ו-2015 זכתה באליפות ארצות הברית בטריאתלון ובשנים 2014 ו-2015 זכתה באליפות העולם תוך ניצחון על שרה טרו ואנדראה יואיט שזכו בשנתיים אלו במקומות שני ושלישי. באולימפיאדת ריו דה ז'ניירו (2016) זכתה במדליית זהב.

ג'ורגנסון היא טריאתלטית מאוזנת: שוחה היטב ורוכבת מצוין, על אף ניסיונה היחסית מצומצם בענף זה. מה שהפך אותה לספורטאית הבולטת והמצליחה ביותר בעולם בשנים האחרונות היא יכולת הריצה והסיומת החזקים ובעיקר "התנועה" שלה, יכולת הבריחה שמשאירה את יריבותיה ללא יכולת תגובה כלשהי על מסלול הריצה במהלך תחרות הטריאתלון.

ג'ורגנסן נישאה לפטריק למיו ב-2014. היא הודיעה בתום המשחקים האולימפיים בריו, על כוונתה להתחרות במרתון ניו יורק במהלך חודש נובמבר 2016 וכן על תוכניותיה להתמקד בהקמת משפחה ולאחר מכן בהכנות למשחקים האולימפיים של טוקיו 2020 במרתון. במרתון סיימה במקום ה-14 בתוצאה של 2:41:01 שעות. בינואר 2017 הודיעה כי היא בהריון ובנה הבכור נולד באוגוסט אותה שנה.

## קישורים חיצוניים
כתבה בעברית באתר RUNPANEL: גוון יורגנסון "הסינדרלה מהטריאתלון" שעברה למרתון.
* 

* גוון ג'ורנסן באתר נבחרת ארצות הברית בטריאתלון

## הערות שוליים

קטגוריה:אמריקאים ילידי ויסקונסין
קטגוריה:טריאתלטיות אמריקאיות
קטגוריה:אלופות עולם בטריאתלון
קטגוריה:אלופות אולימפיות: טריאתלון
קטגוריה:טריאתלטיות באולימפיאדת לונדון (2012)
קטגוריה:טריאתלטיות באולימפיאדת ריו דה ז'ניירו (2016)
קטגוריה:אלופות אולימפיות מארצות הברית
קטגוריה:בוגרות אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:משתתפות אמריקאיות באולימפיאדת ריו דה ז'ניירו (2016)
קטגוריה:משתתפות אמריקאיות באולימפיאדת לונדון (2012)
קטגוריה:ויסקונסין: אתלטים
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
הישר הממשי המורחב

במתמטיקה, ה**ישר הממשי המורחב** הוא המרחב הטופולוגי \mathbb{R} \cup \left\{ -\infty, \infty \right\} (כאשר -\infty, \infty הם איברים פורמליים) המסומן על ידי \left[ -\infty, \infty \right] או \overline{\mathbb{R}}, עם הטופולוגיה הנוצרת על ידי הבסיס לקבוצות הפתוחות \left\{ \left( a,b \right) \mid a,b \in \mathbb{R} \right\}\cup \left\{ \left( a,\infty  \right] \mid a \in \mathbb{R} \right\}\cup \left\{ \left[ -\infty ,a \right) \mid a \in \mathbb{R} \right\} .

אחת המוטיבציות להגדרת מרחב זה, היא האפשרות להכליל באופן פורמלי את מושג הגבול האינסופי. כך למשל ניתן להתבונן בפונקציה f(x) = 1/x^2 כפונקציה מהצורה f:\mathbb{R} \to \overline{\mathbb{R}}, ואז הסימון המקובל \lim_{x\to0}f(x) = \infty מקבל משמעות טופולוגית מוגדרת. מוטיבציה ברוח דומה היא בתורת המידה, שם נהוג להשתמש באינטגרל לבג כאופרטור מהצורה L^1(X,\mathcal{F}, \mu) \to \overline{\mathbb{R}}, ובכך לכלול בתחום ההגדרה של אופרטור האינטגרל גם פונקציות שהאינטגרל שלהן אינסופי.

ניתן להראות כי הישר הממשי המוכלל הוא קומפקטי. יתרה מזאת, הוא הומאומורפי לכל קטע ממשי סגור לא טריוויאלי. למשל \phi: \left[-\frac\pi2,\frac\pi2\right]\to\overline{\mathbb{R}} המוגדרת על ידי
\phi(t) = \left\{\begin{matrix} \arctan(t), & \mbox{if } t \in \left( -\frac{\pi}{2},\frac{\pi}{2} \right) \\ -\infty, & \mbox{if } t = -\frac{\pi}{2} \\ \infty, & \mbox{if } t = \frac{\pi}{2} \end{matrix}\right. היא הומאומורפיזם.

## קישורים חיצוניים
* 

## הערות שוליים

קטגוריה:מרחבים טופולוגיים
קליופי

250px|ממוזער|שמאל|קליופי

**קליופי בוקלה** (במקדונית: **Калиопи Букле**; נולדה ב-28 בדצמבר 1966) היא זמרת-יוצרת מקדונית, הידועה בשמה הפרטי.

## ביוגרפיה
קליופי נולדה באוחריד שבמקדוניה. בשנות ה-80 התפרסמה כזמרת סולו בזכות קולה הייחודי, וכך נודעה בכינוי "דיוות הפופ" במדינות יוגוסלביה לשעבר.

היא זכתה בגמר הלאומי לייצוג מקדוניה באירוויזיון 1996, אולם שירה לא עבר לאחר שנופתה בשלב הסינון המקדים. בשנת 2011 הוזמנה להצטרף לפאנל השופטים בהפקה המקדונית של "אמריקן איידול" (המקבילה ל"כוכב נולד"). באותה שנה הודיע איגוד השידור המקדוני (MRT) שבאירוויזיון 2012 בבאקו תייצג את מדינתה עם השיר "Crno i belo" ("שחור ולבן"). היא התחרתה כשיר השני בחצי הגמר השני, עלתה לגמר כשיר מספר 22 וסיימה במקום ה-12 עם 71 נקודות (בשוויון עם רומניה).

בשנת 2016 נבחרה בשנית בבחירה פנימית לייצג את מקדוניה באירוויזיון 2016 שנערך בסטוקהולם בשוודיה, עם השיר "Dona" (דונה). קליופי התחרתה בחצי הגמר השני שהתקיים ב-12 במאי, אולם לא העפילה לגמר.

## קישורים חיצוניים

* 

קטגוריה:משתתפי אירוויזיון 2012
קטגוריה:משתתפי אירוויזיון 2016
קטגוריה:זמרות מקדוניות
קטגוריה:נציגי מקדוניה הצפונית באירוויזיון
קטגוריה:ילידות 1966
אקרוטאטוס הראשון

**אקרוטאטוס הראשון** (ביוונית: **Ακρότατος**; המאה ה-4 לפנה"ס) היה נסיך מצביא ומדינאי ספרטני.

## ביוגרפיה
אקרוטאטוס היה בנו של קלאומנס השני, מלך ספרטה מהשושלת האגידית. היה לו אח צעיר בשם קלאונימוס.

לאחר קרב מגלופוליס, הוא התנגד להצעה לנדות את הספרטנים ניצולי הקרב. לפיכך, כדי שלא ייתפס כמזלזל בחוקים, הוא העניש רבים אחרים שעברו על חוקים. מעשה זה הפך אותו למאוד לא פופולרי בעיר, והוא אף הוכה בידי קבוצת אנשים. למזלו, בשנת 315/316 לפנה"ס, הגיעו שליחים מהעיר אקרגס שבסיציליה, אשר ביקשו עזרה ספרטנית במאבקם נגד סירקוסאי. אקרוטאטוס שש על ההזדמנות לשקם את כבודו האבוד, ויצא בראש כוח צבאי עם השליחים מאקרגס. לטענת דיודורוס סיקולוס, הוא אף לא קיבל אישור לכך ממועצת האפורים.

ספינותיו נסחפו אל הים האדריאטי, והוא עגן באפולוניה. באותו הזמן הותקפה העיר בידי האילירים, אולם אקרוטאטוס הצליח לתווך בין הצדדים, וביוזמתו הם כרתו ברית שלום. לאחר מכן הוא הפליג לאיטליה, ושם שכנע את העיר טאראנטום לשלוח עזרה צבאית לאקרגס. בעוד הטאראנטינים מתכוננים, אקרוטאטוס הגיע לאקרגס ומיד קיבל שם את הפיקוד על הצבא. בתחילה הוא זכה לפופולריות רבה, והבטיח להמוני העם השמדה כללית של האויב. עם זאת, בפועל הוא לא עשה דבר. יתר על כן, "הוא הפך להיות צמא דם יותר מכל העריצים... הוא נטש את צורת החיים של מולדתו והתמסר לתענוגות בלי מעצורים עד שהוא נראה פרסי יותר מאשר ספרטני". בני אקרגס שמאסו בו, שללו ממנו את תואר המפקד, ומאוחר יותר ניסו להתנקש בחייו. מבועת, אקרוטאטוס נמלט בחזרה לספרטה. בהמשך, בתיווך קרתגו, הגיעו סירקוסאי ואקרגס להסכם שלום.

הוא מת בתאריך לא ידוע כשאביו עוד היה בחיים. לאחר מותו של קלאומנס בשנת 309 לפנה"ס נבחר בנו הצעיר אראוס הראשון למלך בידי מועצת האפורים, כשהם מדלגים בכך על אחיו הצעיר של אקרוטאטוס, קלאונימוס.

## הערות שוליים

קטגוריה:יוונים הלניסטיים
קטגוריה:ספרטנים מן העת העתיקה
ברבי באגם הברבורים

**ברבי באגם הברבורים** הוא סרט אנימציה ממוחשבת משנת 2003. זהו הסרט השלישי בסדרת סרטי ברבי שנוצרו באנימציה ממוחשבת, והסרט השני שעובד על פי בלט של צ'ייקובסקי (הראשון הוא "ברבי במפצח האגוזים"). עלילת הסרט עובדה על פי הבלט "אגם הברבורים".

## עלילה
ברבי מספרת סיפור לאחותה, קלי, שחוששת לישון בלילה במחנה בפעם הראשונה. הסיפור מתחיל כאשר אודט רוקדת במאפייה של אביה, ועוקבת אחר חד קרן אל תוך היער הקסום. רוברט, המכשף הרע הופך את אודט לברבור. מלכת הפיות מקלה על הכישוף, ומאפשרת לאודט להישאר בת אדם בלילות וברבור בימים.

## קול ודיבוב הדמויות

## קישורים חיצוניים

קטגוריה:אגם הברבורים
קטגוריה:סרטי 2003
קטגוריה:סרטי אנימציה ממוחשבת
קטגוריה:סרטי ברבי
קטגוריה:סרטי ילדים
קטגוריה:סרטים אמריקאיים
קטגוריה:סרטים באנגלית
קטגוריה:סרטים המבוססים על בובות אופנה
קטגוריה:סרטים על בלט
איתן מזרחי

**איתן מזרחי** (נולד ב-22 בינואר 1972) הוא כדורגלן עבר ישראלי ומאמן כדורגל בהווה, אשר שיחק בעמדת המגן. מזרחי שיחק את רוב שנותיו ככדורגלן במדי קבוצת בית"ר ירושלים. לאחר פרישתו הפך למאמן בקבוצת הנוער וסקאוט של המועדון.

## קריירה
מזרחי נולד בשכונת ארמון הנציב בירושלים והיה שחקן צעיר בנוער של בית"ר כבר מגיל 7. היה חלק מנבחרת הנוער של ישראל, שמנתה את יניב כהן, אביבי זוהר ואייל ברקוביץ', שהעפילה לחצי הגמר במסגרת אליפות אירופה לנוער. כבר בגיל 16 וחצי, בעונת 1989/1990, התחיל את הקריירה המקצוענית בבוגרים, כאשר עשה את הופעת הבכורה במשחק הגביע נגד בית"ר רמלה ואף הבקיע שער.

מזרחי תיפקד במגרש במגוון תפקידים החל מעמדת המגן הימני והמגן השמאלי ואף לפעמים תפקד כקשר הגנתי או קשר התקפי, אך את רוב הקריירה העביר בעמדת המגן הימני.

בעונת 1992/1993 איבד את אחיו, יחזקאל (חזי) מזרחי בפיגוע בתחנת האוטובוס הקרובה למקום מגוריו, כאשר מחבל דקר אותו ועוד מספר אנשים שהיו באזור. למרות הטרגדיה הצליח איתן לחזור להרכב בית"ר ובאותה עונה שימש בורג משמעותי באליפות. בנוסף היה שותף לאליפויות הקבוצה בעונות 1996/1997 ו-1997/1998.

בעונת 1999 החליט מאמן בית"ר דאז אלי אוחנה להשאיל אותו למכבי הרצליה, ולאחר עונה חזר לבית"ר לעוד שנתיים. את עונת הפרישה שלו עשה בהכח רמת גן.

מזרחי ששיחק כ-15 עונות במצטבר בבית"ר רשם לזכותו 299 הופעות ו-12 שערים בקבוצה והוא במקום ה-9 בשיאני ההופעות נכון ל-2016.

## לאחר הפרישה
לאחר פרישתו שימש מזרחי במספר תפקידים תחילה בנוער של בית"ר כמאמן, לאחר מכן מנהל האקדמיה לכדורגל, אחראי על מחלקת הנוער וסקאוט של קבוצת הנוער.
במסגרת תפקידו גילה כישרונות צעירים ומבטיחים, והביא אותם למחלקת הנוער של בית"ר, בין היתר אחראי להעברה של אלי דסה ועידן ורד למחלקת הנוער. אותם שחקנים הפכו בהמשך לשחקני הרכב בבוגרים, ושיחקו במספר קבוצות בליגת העל.
לאחר מכן שימש גם סקאוט של הקבוצה הבוגרת.

כיום עובד איתן מזרחי כסוכן שחקני כדורגל באופן פרטי.

## חיים אישיים
בנו של איתן, לי און מזרחי, כדורגלן אף הוא, אשר נכון לעונת 2024/2025 משחק בבית"ר ירושלים.

ב-15 בפברואר 1993 נרצח אחיו יחזקאל מזרחי בדקירות סכין על-ידי מחבל צעיר בן 17 בתחנת האוטובוס בשכונת תלפיות-מזרח בשעות הבוקר המוקדמות. מזרחי הותקף ונדקר בפלג גופו העליון, המחבל הספיק לדקור גם אישה מבוגרת,  ומזרחי אף ניסה להגן עליה, לאחר שהספיק לחצות את הכביש ולהזעיק עזרה, התמוטט, ומת מפצעיו לאחר זמן קצר.

## תארים
;בית"ר ירושלים
* אליפות המדינה: 1992/1993, 1996/1997, 1997/1998

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:כדורגלני מכבי הרצליה
קטגוריה:כדורגלני הכח עמידר רמת גן
קטגוריה:תלפיות מזרח: אישים
קטגוריה:ישראלים שנולדו ב-1972
אקרוטאטוס השני

**אקרוטאטוס השני** (ביוונית: **Ακρότατος**; ? - 262 לפנה"ס) היה מלך ספרטה מהשושלת האגידית. מלך משנת 265 לפנה"ס עד שנת 262 לפנה"ס.

## ביוגרפיה
אקרוטאטוס היה בנו של אראוס הראשון, מלך ספרטה מהשושלת האגידית. סבו היה אקרוטאטוס הראשון, שמעולם לא עלה על כס המלכות.

לאקרוטאטוס הייתה מערכת יחסים לא חוקית עם הנסיכה כילוניס מהשושלת האאוריפונטידית. כילוניס הייתה אשתו של המצביא קלאונימוס, דוד של אביו של אקרוטאטוס. פלוטרכוס כותב שכילוניס התאהבה באקרוטאטוס "באופן נואש" ושקלאונימוס נודע כ"בעל מזג אלים ושרירותי" ושזלזל באשתו. מערכת יחסים זו, כמו גם העובדה שקלאונימוס לא נבחר למלך לאחר מותו של קלאומנס השני, גרמו לכך שקלאונימוס הסית את פירוס מלך אפירוס לתקוף את ספרטה.

כאשר פירוס תקף, שהה אראוס אביו של אקרוטאטוס בכרתים, ומשום כך אקרוטאטוס הנהיג את הגנת העיר. בספרטה הרוחות סערו והיו שהציעו להבריח את הנשים מחוץ לעיר. תוכנית זו נתקלה בהתנגדות, שכן לא ייתכן שהנשים יחיו בעוד ספרטה תיפול. הנשים והגברים עמלו יחד לחפור תעלה נגד פילי הקרב של פירוס. במהלך יום הקרב הראשון, אקרוטאטוס סיכל ניסיון של פירוס לאגף את התעלה, על ידי כך שאיגף בעצמו את הכוח התוקף והסב לו אבדות כבדות. פלוטרכוס מספר שבסוף היום נכנס אקרוטאטוס מכוסה בדם לספרטה, ונראה נאה יותר מתמיד. כל נשות ספרטה קינאו בכילוניס, וזקני העיר ביקשו ממנו לעזוב את הקרב ולהינשא לה באופן חוקי כדי שיוליד ילדים נוספים כמוהו. במשך יומיים הצליחו התושבים לעמוד נגד ההתקפות החוזרות ונשנות של פירוס, ולאחר מכן שלח אנטיגונוס השני גונאטס, מלך מוקדון גיס שכירים שלו תחת פיקודו של אמינאס איש פוקיס לעזרת העיר. ואראוס חזר מכרתים עם 2,000 חיילים. מצבו של פירוס היה בכי רע והוא נאלץ לנטוש את המצור על ספרטה.

הדבר אינו מצוין במפורש במקורות, אולם נראה שלאחר הקרב נשא אקרוטאטוס את כילוניס לאישה באופן חוקי. בשנת 265 לפנה"ס, מת אראוס, ואקרוטאטוס ירש אותו כמלך. תקופת מלכותו הייתה קצרה, ולא ידוע עליה הרבה. פאוסניאס כותב שבשנת 262 לפנה"ס (או 265 לפנה"ס), הצבא הספרטני פלש למגלופוליס בפיקודו של "אקרוטאטוס בן קלאומנס". התחולל קרב קשה שפרטיו אינם ידועים, ושני הצדדים ספגו אבדות כבדות. עם זאת, צבא מגלופוליס בפיקודו של אריסטודמוס ("הטוב") הנחיל מפלה לספרטנים שנאלצו לסגת. בין ההרוגים היה גם אקרוטאטוס. השם "אקרוטאטוס בן קלאומנס" מצביע כפשוטו על אקרוטאטוס הראשון, עם זאת סביר להניח שהכוונה לאקרוטאטוס השני ופאוסניאס התבלבל בשמות. מחזקת השערה זו היא העובדה שפלוטרכוס מציין במפורש שאקרוטאטוס השני מת בקרב מול אריסטודמוס ממגלופוליס.

פילרכוס מאשים את אקרוטאטוס ואת אביו אראוס כמי שייבאו לספרטה מנהגים רעים כמו פאר ובזבוז, שגרמו להשחתת המידות של בני ספרטה. בנו, אראוס השני, נולד זמן קצר לאחר שמת, ומלך עד גיל שמונה (שנת 254 לפנה"ס), אז מת ממחלה.

## הערות שוליים

קטגוריה:מלכי ספרטה
קטגוריה:יוונים הלניסטיים
קטגוריה:אישים שחיו במאה ה-3 לפנה"ס
אסתר הול

**אסתר ג'יין הול** (באנגלית: **Esther Jane Hall**; נולדה ב-28 באוגוסט 1970) היא שחקנית אנגלייה המוכרת מהופעותיה בסדרות דרמה בטלוויזיה.

## ביוגרפיה
הול נולדה במנצ'סטר ב-1970 וגדלה בצ'שייר. היא עשתה בחינות בגרות (A levels) במנצ'סטר ואחר כך למדה במשך שלוש שנים אמנויות הבמה בברטון הול קולג' שבאוניברסיטת לידס, וסיימה תואר בוגר אוניברסיטה .

התפקיד החשוב הראשון של הול בטלוויזיה היה כשגילמה את רומי סאליבן בסדרה "קוויר בעיר" בשנים 1999 ו-2000. היא שיחקה דמות של לסבית שביחד עם בת זוגה מביאות לעולם ילד בעזרת החבר הטוב שלהם שהוא הומו. ב-2001 הופיעה בדרמה זוכת הפרסים "Men Only" בתפקיד קאטי, אשתו של מאק (מארק וורן). בהמשך שיחקה בסדרת הדרמה "Always and Everyone" (ב-2000 וב-2001), בתפקיד רייצ'ל ב-"Serious and Organised" (מ-2003) ובעיבוד לספר "בנים ואוהבים" מאת ד. ה. לורנס. בשנים 2002 ו-2003 שיחקה הול בתפקיד אלי סים, חברתו של טום קווין (מת'יו מקפדיין) בסדרת הריגול "ספוקס". ב-2005 הצטרפה לצוות השחקנים הקבוע של הסדרה "להעיר את המתים" והחליפה את הולי איירד בתפקיד הפתולוגית, אבל שיחקה בסדרה רק עונה אחת. בשנים 2005 –2007 השתתפה סדרת הדרמה ההיסטורית "רומא", ב-2007 שיחקה בדרמה "True Dare Kiss" של ערוץ BBC One.

הול ידועה גם מהופעתה בסדרת פרסומות לחברת בריטיש טלקום לצדו של קריס מרשל בשנים 2005 עד 2001. בפרסומות היא משחקת בדמות אם חד הורית עם שני ילדים שנמצאת במערכת יחסים עם דמותו של מרשל, לבסוף הם עוברים לגור ביחד ומתחתנים. בקיץ 2014 הצטרפה הול לצוות השחקנים של אופרת הסבון "רופאים" בתפקיד טוני מקפרסון.

ב-2014 שיחקה הול בתפקיד ליידי מקבת' במחזה "מקבת'" בתיאטרון "The Mercury" בקולצ'סטר.

### חיים אישיים
הול חיה בלונדון עם בן זוגה, השחקן סיימון מולר (Simon Muller), ועם בנם.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1970
קטגוריה:בריטים שנולדו ב-1970
כילוניס (בת לאוטיכידס)

ממוזער|המצור על ספרטה. נשות ספרטה עומדות בצד הפנימי של החומה, מטפלות בגופות הנושרות ממנה.
**כילוניס** (ביוונית: **Χιλονίς**; המאה ה-3 לפנה"ס) הייתה נסיכה ספרטנית, בתו של לאוטיכידס מהשושלת האאוריפונטידית. אשתו של קלאונימוס, והמאהבת של אקרוטאטוס השני.

## ביוגרפיה
כילוניס הייתה בתו של אציל ספרטני בשם לאוטיכידס, מבית המלוכה האאוריפונטידי. על פי פלוטרכוס, היא נודעה כיפהפייה. 

היא נישאה לקלאונימוס, נסיך מהשושלת האגידית. קלאונימוס היה מבוגר ממנה. הוא נודע כבעל "מזג אלים ושרירותי" וזלזל באשתו. כילוניס התאהבה "באופן נואש" בנסיך אקרוטאטוס השני, בן אחיינו של קלאונימוס. הרומן ביניהם היה ידוע לרבים. על פי פלוטרכוס, בגידתה של כילוניס, כמו גם העובדה שקלאונימוס סולק מכס המלוכה לטובת אראוס הראשון, אביו של אקרוטאטוס, גרמה לכך שקלאונימוס הסית את פירוס מלך אפירוס לתקוף את ספרטה.

בעת שפירוס תקף, שהה המלך אראוס הראשון בכרתים. לפיכך, על הגנת העיר פיקד אקרוטאטוס. בספרטה הציעו בתחילה לשלוח את הנשים לכרתים כדי להגן עליהן, אולם תוכנית זו נתקלה בהתנגדות מצד הנשים עצמן. אישה בשם ארכידמיה הגיעה עם חרב בידה בפני הגרוסיה, ובשם נשות ספרטה הצהירה שהן לא מוכנות לחיות אם ספרטה תיפול. לפיכך, הוחלט שהנשים ישתתפו בהגנת העיר, ויחד עם הגברים הן חפרו תעלה נגד פילי הקרב של פירוס. במשך יומיים הצליחו התושבים לעמוד נגדו, כשהגברים לוחמים על החומות והנשים מטפלות בפצועים וקוברות את הגופות הנושרות מהחומה, משום שמפואר "למות בזרועות אמותיהם ונשותיהם". כילוניס עצמה לא השתתפה בהגנה. על פי המסופר, היא הכינה חבל תלייה והצהירה שאם בעלה יכבוש את העיר היא תשים קץ לחייה.

המצור הגיע לקיצו כאשר שלח אנטיגונוס השני גונאטס, מלך מוקדון גיס שכירים שלו תחת פיקודו של אמינאס איש פוקיס לעזרת העיר, ואראוס חזר מכרתים עם 2,000 חיילים. פירוס נאלץ לעזוב את ספרטה, ומאוחר יותר מת בארגוס. גורלו של קלאונימוס אינו ידוע. פלוטרכוס מספר שלאחר יום הקרב הראשון, נכנס אקרוטאטוס מכוסה בדם לספרטה, ונראה נאה יותר מתמיד. כל נשות ספרטה קינאו בכילוניס, וזקני ספרטה ביקשו ממנו לעזוב את הקרב ולשאת את כילוניס לאישה כדי שיוליד ילדים נוספים כמוהו. הדבר אינו מצוין במפורש במקורות, אולם נראה שלאחר מכן נישא אקרוטאטוס לכילוניס באופן חוקי. אקרוטאטוס מת בקרב בשנת 262 לפנה"ס, ובאותה שנה ילדה כילוניס את בנם הראשון, אראוס השני. מכאן ואילך לא ידוע עליה דבר.

על פי פלוטרכוס, אהדת העיר הייתה נתונה לאהבתם של כילוניס ואקרוטאטוס, ולא לקלאונימוס, בעלה החוקי של כילוניס. בהנחה שפלוטרכוס כתב אמת ולא הגזים כדי להגביר ולהסביר את עוצמת הזעם של קלאונימוס, הרי שמדובר בטענה מוזרה מאוד, בהתחשב בכך שבספרטה קידשו את הנישואין והחובה כערך עליון. לפיכך, ניתן לראות בכך הד לדברי פילארכוס, שאראוס ואקרוטאטוס השחיתו את המידות של בני ספרטה.

## הערות שוליים

קטגוריה:נשים ספרטניות
קטגוריה:יוונים הלניסטיים
קטגוריה:נסיכות בעת העתיקה
קטגוריה:נשים במאה ה-3 לפנה"ס
חסידות אדז'וד

**חסידות אדז'וד** הייתה חצר חסידית, ענף של בית רוז'ין. תחילתה של החסידות באדז'וד ברומניה, ובהמשך בגאלאץ. מייסד החסידות היה רבי אברהם יהושע השיל פרידמן.

## דור ראשון
רבי אברהם יהושע השיל פרידמן (? - ט"ו באלול ת"ש, 1940), נינו של מייסד חסידות רוז'ין רבי ישראל מרוז'ין, היה בנם של שיינא רחל ורבי יצחק פרידמן מבוהוש. לאחר פטירת אביו, בשנת תרנ"ו (1896), החל לכהן באדמו"רות באדז'וד, רומניה. אשתו הראשונה בת שבע הייתה בתו של רבי מנחם נחום פרידמן משטפינשט (חתן רבי אלעזר קושאנסקי) (בן רבי ישראל פרידמן מרוז'ין), והשנייה הייתה בתו של רבי זלמן הרונשטיין.

בהמשך עבר רבי אברהם יהושע השיל לגאלאץ, שבמזרח רומניה שם קבע את מושבו, בקרבת העיר בראילה ברומניה. לאחר שהתיישב באדז'וד, הפכה זו למרכז חסידי גדול והמוני חסידים היו פוקדים אותה.

## דור שני
בניו של רבי אברהם יהושע השיל פרידמן מאדז'וד לא המשיכוהו באדמו"ורות:
* רבי מנחם נחום פרידמן, בנו הגדול והיה עתיד למלאות מקום דודו בשטפנישט. מאמריו כונסו בספרי "דברי מנחם", "פירוש על פרקי אבות", "החלום ופתרונו", "על האמת והשקר", "על היופי" ו"על האדם". נולד בשטפינשט בשנת תר"מ, נשא את מרים בת רבי ישראל מטשורטקוב. נפטר בכ"א בסיון תרצ"ג.
* הרב אהרן מתתיהו פרידמן, נסתלק בצעירותו בחיי אביו. היה חתן דודו זקנו רבי משה יהודה לייב מפאשקאן (חתן רבי מנחם דובער מסאדיגורה). בתו הייתה חיה שיינא פרידמן.
* הרב יצחק פרידמן, התגורר בפריז.

לאחר פטירתו של רבי אברהם יהושע השיל נתמנה אחיינו רבי יעקב יוסף שלמה הלפרין, בנו של רבי חיים דב מוסלוי למלאות את מקומו בגאלאץ כאדמו"ר לחסידות אדז'וד.

## החסידות בארץ ישראל
האדמו"ר השני, רבי יעקב יוסף שלמה, עלה לארץ ישראל. הקים בית מדרש על-שם החסידות ולזכרה בתל אביב.

באדמו"ריותו שילב המשך של שלש חסידויות: אדז'וד, שטפנישט ווסלוי.

עם פטירתו בשנת תשמ"ה ממלא את מקומו בנו יחידו האדמו"ר רבי אברהם שמשון שלום, אשר גם הוא כאביו משלב שלוש אדמורויו"ת: האדמו"ר מוואסלוי שטעפאנעשט אדז'וד.

## לקריאה נוספת
* יצחק אלפסי, **החסידות מדור לדור**, דעת יוסף, 1995

## קישורים חיצוניים

* 
* פריטים ארכיוניים: התכתבות ברומית וכתב יד ביידיש של המאמר "וואהין? (בעברית: "לאן?") של מתתיהו אהרן פרידמן בארכיון הספרייה הלאומית **(רישום באנגלית)**

בוהוש
קטגוריה:חסידות במרחב הרומני
קטגוריה:חצרות חסידיות
קטגוריה:חסידות בוהוש
רעידות האדמה ביפן (2016)

**רעידות האדמה ביפן** או **רעידות האדמה בקוממוטו** הן סדרת רעידות אדמה בדרגה 7.0 בסולם מגניטודה לפי מומנט שאירעו ב-16 באפריל 2016 מתחת לעיר קוממוטו במחוז קוממוטו באי קיושו שביפן. רעידת האדמה הגדולה ביותר התרחשה בעומק 10 קילומטרים, וקדמה לה רעידת אדמה ב-14 באפריל בעומק 11 קילומטרים את המדינה פקדו עוד 130 רעשי משנה שלא גרמו לנזקים, אולם הובילו להתרעות צונאמי

ברעידות האדמה נהרגו כ-50 איש, ונפצעו כ-3,000. בנוסף, כ-44,000 איש פונו מבתיהם. הרעידות גרמו נזק חמור למבנים במחוזות קוממטו ואויטה.

## נזק
כתוצאה מרעידות האדמה, העיר קוממוטו כולה נותרה ללא מים. תושבי הכפר נישאיארה במחוז קוממוטו פונו מהכפר מחשש שהסכר הסמוך עומד להתמוטט. נמל התעופה קוממוטו נסגר פרט לטיסות דחופות. ושירות השינקנסן של קיושו הושעה לאחר שרכבת ירדה מהפסים כתוצאה מרעידת האדמה מבנים רבים קרסו או עלו באש. פקידי ממשל העריכו שלפחות 1,000 מבנים ניזוקו ברצינות ולפחות 90 נהרסו כליל. בית החולים בן 500 המיטות בעיר קוממוטו הופל מעל יסודותיו, מה שאילץ לפנות את החולים. לפחות 60 אנשים נלכדו בבית אבות בעיר. מפולות רבות התרחשו על פני ההרים של קיושו, והסלעים שנפלו גרמו לכמה כבישים להיות בלתי עבירים, גשר אסו הגדול, על הכביש הלאומי של יפן, קרס אל נהר קורוקאווה.

לפחות 20 אלף חיילים הוזעקו לאי קיושו על מנת לסייע בפעולות החילוץ. ראש ממשלת יפן, שינזו אבה, הזהיר כי מזג האוויר הגשום שצפוי באזור בימים הקרובים עלול להקשות מאוד על החילוץ. בהר הגעש אסו נצפתה התפרצות קלה כתוצאה מרעידת האדמה.

## קישורים חיצוניים

## הערות שוליים

2016
יפן
קטגוריה:2016 באסיה
עונת 2016/2017 בליגת האלופות

**עונת 2016/2017 ב[[ליגת האלופות]]** היא העונה ה-62 בה מתקיימת האליפות, והעונה ה-25 שהיא מתקיימת במתכונת החדשה. האליפות נחשבת למפעל התחרויות הבכיר של אופ"א. משחק הגמר נערך באצטדיון המילניום בקארדיף שב, ובגמר המפעל ניצחה ריאל מדריד את יובנטוס בתוצאה 4-1 ובכך הפכה לקבוצה הראשונה במפעל במתכונת החדשה שזוכה פעמיים ברצף.

במפעל זה השתתפה קבוצה ישראלית אחת: הפועל באר שבע, שהודחה בשלב הפלייאוף ונשרה לליגה האירופית.

## תאריכים

## שלב המוקדמות
### שלב המוקדמות הראשון
ההגרלה נערכה ב-20 ביוני 2016. הסיבוב הראשון נערך ב-28 ביוני, הסיבוב השני נערך ב-5 וב-6 ביולי 2016.

### שלב המוקדמות השני
34 קבוצות לקחו חלק בשלב המוקדמות השני: ארבע המנצחות משלב המוקדמות הראשון, אליהן הצטרפו 30 קבוצות שהצטרפו למעגל המשחקים.

### שלב המוקדמות השלישי
#### מסלול האלופות

#### מסלול הליגה

## שלב הפלייאוף
### שלב הפלייאוף של מסלול האלופות

### שלב הפלייאוף של מסלול הליגה
חמש קבוצות אשר נכנסות בשלב הזה וחמשת הזוכים של שלב המוקדמות השלישי של הלא אלופות.

## שלב הבתים
ההגרלה נערכה ב-25 באוגוסט, לכל בית הוגרלו 4 קבוצות, אחת מכל דירוג, כאשר שתי קבוצות מאותה מדינה/מרוסיה ואוקראינה לא יכולות להיות מאותו בית.

שתי הקבוצות מהמקומות הראשונים עלו לשלב שמינית הגמר, והמסיימת במקום השלישי נשרה לשלב 32 האחרונות של הליגה האירופית.

## שלב הנוק אאוט

### שמינית הגמר
16 הקבוצות שהעפילו לשלב זה הוגרלו כך שקבוצות שסיימו במקומות הראשונים יתמודדו מול קבוצות שסיימו כסגניות. כמו כן, קבוצות שנפגשו בשלב הבתים או קבוצות מאותה המדינה לא יכולות להיות מוגרלות זו מול זו. בתאריך ה-8.3.17 הדיחה ברצלונה את פריס סן-ז'רמן לאחר שהפסידה 0-4 במשחק הראשון בצרפת וניצחה 1-6 בגומלין, עם שער דרמטי בדקה ה-95 של סרג'י רוברטו. בכך הפכה ברצלונה לקבוצה הראשונה אי פעם שהפכה פיגור ארבעה שערים לניצחון בשלב הנוקאאוט של ליגת האלופות. שמינית הגמר הסתיימה עם 62 שערים; הכי הרבה בהיסטוריה.

הגרלת המשחקים התקיימה ב-12 בדצמבר. מחזור המשחקים הראשון התקיים ב-14, 15, 21 ו-22 בפברואר. משחקי הגומלין התקיימו ב-7, 8, 14 ו-15 במרץ.

### רבע הגמר

הגרלת המשחקים התקיימה ב-17 במרץ. מחזור המשחקים הראשון התקיים ב-11 ו-12. משחקי הגומלין התקיימו ב-17 ו-18.

במשחקים בין ריאל מדריד לבאיירן מינכן כבש כריסטיאנו רונאלדו 5 שערים (צמד במשחק הראשון ושלושער במשחק השני), ובכך הפך לשחקן הראשון בתולדות ליגת האלופות שכובש 100 שערים במפעל.

המשחק הראשון בין בורוסיה דורטמונד למונקו נדחה ביום אחד לאחר שבעת הנסיעה לאצטדיון הזיגנאל אידונה פארק, התפוצצו 3 מטעני חבלה בסמוך לאוטובוס של שחקני בורוסיה דורטמונד. שחקנה של דורטמונד מארק בארטרה נפצע בידו מפיצוץ המטענים ונותח באותו היום. לאחר שהפסידו במשחק השני והודחו מהמפעל טענו שחקני הקבוצה כי איבדו את הריכוז עקב הפיצוץ אמש, ומחו על כך שהמשחק נדחה רק ביום אחד.

### חצי הגמר
הגרלת המשחקים התקיימה ב-21 באפריל. מחזור המשחקים הראשון התקיים ב-2 במאי וב-3 במאי, משחקי הגומלין התקיימו ב-9 במאי וב-10 במאי.

### הגמר

הגמר נערך ב-3 ביוני באצטדיון המילניום, ויילס.

ריאל מדריד זכתה בתואר בפעם ה-12 והשנייה ברציפות.

## מלך השערים

*כריסטיאנו רונאלדו זכה בפעם השישית בתואר מלך השערים לעונה בליגת האלופות.

## ראו גם
* עונת 2016/2017 בליגה האירופית

## קישורים חיצוניים
* 

* לוח המשחקים של ליגת האלופות 2016/2017 באתר הרשמי של אופ"א

## הערות שוליים

2016/2017
קטגוריה:תחרויות כדורגל ב-2016
קטגוריה:תחרויות כדורגל ב-2017
קטגוריה:2016 באירופה
קטגוריה:2017 באירופה
אנדרטת השלום של הילדים

**אנדרטת השלום של הילדים** (ביפנית: **原爆の子の像**) היא פסל ברונזה המוקדש לזכרה של הילדה סדקו ססקי ושל אלפי הילדים הנוספים שמתו כתוצאה מהטלת פצצת האטום על העיר הירושימה ב-6 באוגוסט 1945. באנדרטה מונצחת דמותה של ססקי, ילדה יפנית ילידת הירושימה, שבעקבות נזקי הקרינה הרדיואקטיבית שספגה בעת הטלת פצצת האטום על עירה, חלתה בלוקמיה, ונפטרה מהמחלה בגיל 12. האנדרטה ממוקמת בפארק השלום בהירושימה שבעיר הירושימה שביפן.

## מידע כללי
האנדרטה תוכננה על ידי האומנים היפנים קזואו קיקוצ'י וקיושי אייקבה. מימון האנדרטה הגיע מקמפיין גיוס תורמות שיזמו תלמידי בית ספר יפנים ובהם גם חבריה לכיתה של ססקי. הקמפיין זכה להצלחה רבה ולמעלה מ-3,000 בתי ספר ברחבי יפן ומתשע מדינות נוספות בעולם לקחו בו חלק. האנדרטה נחנכה ביום הילדים (יום חג ביפן) ב-5 במאי 1958. ססקי מונצחת באנדרטה על ידי פסל ברונזה המוצב בראשו של בסיס העומד על שלוש רגליים. הפסל מתאר ילדה אשר זרועתיה פרושות מעלה כשהן מחזיקות עגור מצופה בזהב. הפסל מבוסס על סיפורה האמיתי של ססקי שלאחר שרופאיה העריכו כי נותר לה רק שנה לחיות, החליטה לקפל אלף עגורי אוריגמי, זאת בהתבסס על האמונה השינטואיסטית כי קיפול מספר זה של עגורים יביא להגשמת משאלת לב של המבקש. לפי המיתוס שהתפרסם בספר "סדקו ואלף העגורים" של הסופרת אלינור קואר ונפוץ ביפן ובשאר העולם, ססקי קיפלה את העגורים מתוך משאלה לשלום עולמי אולם לרוע המזל היא נפטרה לאחר שקיפלה רק 644 עגורים וחברותיה השלימו את מלאכת קיפול יתרת העגורים. במציאות, ססקי הצליחה לקפל אלף עגורים ומשראתה שמשאלתה להבריא לא מתגשמת, המשיכה לקפל עגורים נוספים עד יום מותה. סיפורה של ססקי עורר הדים רבים ועגורים מקופלים הפכו לסמל של תנועות שלום רבות ברחבי העולם.

כזכר לסיפורה של ססקי, מונחים מסביב לאנדרטה אלף עגורי אוריגמי שנשלחו מכל העולם. הם משמשים סמל לילדים ששואפים לראות עולם ללא נשק גרעיני.

## האנדרטה
מתחת לבסיס האנדרטה נמצא פעמון רוח בצורת עגור מברונזה התלוי מפעמון. הפעמון נתרם על ידי הידקי יוקאווה, חתן פרס נובל לפיזיקה שקמפיין גיוס התרומות של הילדים נגע לליבו.

במרכז האנדרטה, מתחת לבסיס, מונח לוח שיש שחור שעליו חרוטות המילים הבאות:
"**これはぼくらの叫びです　これは私たちの祈りです　世界に平和をきずくための**", ובתרגום חופשי מיפנית:

משני צדי האנדרטה מוצבים פסלים של ילד וילדה המסמלים עתיד ורוד ותקווה.

## קישורים חיצוניים

* The Children's Peace Monument
* Paper Cranes and the Children's Peace Monument

קטגוריה:ערכים שבהם תבנית בריטניקה אינה מתאימה
קטגוריה:הירושימה
שלום, אנדרטת הילדים
שלום של הילדים
קטגוריה:יפן: אטרקציות תיירותיות
משה סיקרון

**משה סִיקְרוֹן** (22 בדצמבר 1928 – 18 באפריל 2016) היה דמוגרף וסטטיסטיקאי ישראלי, פרופסור באוניברסיטה העברית בירושלים, הסטטיסטיקן הממשלתי השני (1972–1993) וממייסדי המכון הלאומי לחקר שרותי הבריאות ומדיניות הבריאות.

## קורות חייו
סיקרון נולד בירושלים ולמד כלכלה וסטטיסטיקה באוניברסיטה העברית בעיר, המשיך ללימודים באוניברסיטת פנסילבניה, שבה קיבל תואר דוקטור בשנת 1968.

פרופסור סיקרון עבד בלשכה המרכזית לסטטיסטיקה בין השנים 1972 ו-1994 במדור דמוגרפיה, ניהל את מדור העבודה ואף כיהן בתפקיד סגן מנהל הלמ"ס. כמו כן, הוא שימש כסטטיסטיקן הממשלתי השני.

סיקרון גם היה ממייסדי המכון הלאומי לחקר שרותי הבריאות ומדיניות הבריאות.

הוא הרצה במחלקה ללימודי אוכלוסייה באוניברסיטה העברית בירושלים, ופרסם ספרים ומאמרים על העלייה לישראל, על האוכלוסייה, על כוח העבודה ועוד.

פרש כפרופסור אמריטוס במחלקה לסוציולוגיה ולאנתרופולוגיה באוניברסיטה העברית בירושלים.

נפטר בירושלים ב-2016, בגיל 87.

## פרסומים נבחרים
* משה סיקרון, **דמוגרפיה: אוכלוסיית ישראל – מאפיינים ומגמות**; בעריכת נעה רוזן, ירושלים: כרמל ('תמונת מצב'), תשס"ד 2004.

## קישורים חיצוניים

* 
* 
* מאמרים מאת משה סיקרון באתר הספרייה הווירטואלית של מטח
* 
* 
* 
* פרופ' משה סיקרון ז"ל (2016-1928) - דברי הספד באתר האיגוד הישראלי לסטטיסטיקה.
* העלייה לישראל 1948 עד 1953 באתר הספרייה הלאומית –ישראל
* 

## הערות שוליים

קטגוריה:סטטיסטיקאים ישראלים
קטגוריה:דמוגרפים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פנסילבניה
קטגוריה:סגל האוניברסיטה העברית בירושלים: סטטיסטיקה
קטגוריה:סגל הלשכה המרכזית לסטטיסטיקה
קטגוריה:רסקו: אישים
קטגוריה:אנשי היישוב ילידי הארץ
קטגוריה:יהודים הקבורים בהר המנוחות
קטגוריה:ישראלים שנולדו ב-1928
קטגוריה:ישראלים שנפטרו ב-2016
הפיגוע בקו 12 בירושלים (2016)

**הפיגוע בקו 12** הוא פיגוע התאבדות שאירע ב-18 באפריל 2016 באוטובוס אגד קו 12 ברחוב משה ברעם בירושלים. מעוצמת הפיצוץ התלקח מנוע האוטובוס ודליקה פרצה והגיעה אף לאוטובוס שעמד בסמוך ולכלי רכב נוספים. 20 בני אדם נפצעו בפיגוע, בהם אחת באורח קשה. המחבל נפצע באורח אנוש ומת יומיים לאחר מכן בבית החולים. חמאס נטל אחריות לפיגוע.

## רקע

החל מספטמבר 2015 החלה הסלמה בתקריות האלימות ובפיגועי הטרור במסגרת הסכסוך הישראלי-פלסטיני. בינואר 2016 החלה ירידה הדרגתית במספר הפיגועים, וביהודה ושומרון ירד מספרם משיא של 44 פיגועים באוקטובר 2015 ל-10 פיגועים במרץ 2016.
## הפיגוע
ב-18 באפריל 2016 פוצץ מחבל מתאבד מטען חבלה בחלקו האחורי של אוטובוס אגד קו 12 ברחוב משה ברעם בכניסה לשכונת תלפיות בירושלים, בסמוך לצומת פת. כתוצאה מהפיצוץ נפגע מנוע האוטובוס והתלקח. מהדליקה נפגעו גם אוטובוס נוסף שעמד בסמוך וכלי רכב. 20 בני אדם נפצעו בפיגוע, בהם ילדה בת 16 במצב קשה, שבעה בינוני, והיתר באורח קל. המחבל נפצע באורח אנוש ומת מפצעיו יומיים לאחר מכן ב-20 באפריל בבית החולים. לאחר הפיגוע החל להתעורר חשד שהפיצוץ נגרם מכשל טכני, אך חשד זה נשלל בין היתר בגלל הימצאות של רסס הכולל ברגים ואומים בגוף הפצועים, דבר האופייני לפיגועי תופת קודמים.

חמאס נטל אחריות לפיגוע ואמר כי פעיל הארגון, עבדול חמיד אבו סרור, בן 19 ממחנה פליטים עאידה בית לחם, הוא שביצע את הפיגוע, בשליחות סניף החמאס בבית לחם. ב-21 באפריל הותר לפרסום שנעצרו חברי החוליה החשודים במעורבות בפיגוע. ב-29 במאי הותר לפרסום שחברי החוליה תכננו פיגועים נוספים, ושהמחבל המתאבד הכין צוואה וצולם לפני ביצוע הפיגוע.

## תגובות לפיגוע
*דובר חמאס בעזה שיבח את המחבל ואמר "אנו מברכים על הפיגוע בירושלים ומחשיבים אותו כתגובה טבעית לפשעיה של ישראל ובמיוחד כתגובה להוצאות להורג בשטח ולטינוף של מסגד אל-אקצא". מסגדים בעזה ברכו על הפעולה בהכרזות ברמקולים שלהם.
*חוסאם בדראן דובר חמאס בקטר אמר כי "פיגוע זה מראה כי עמנו לא נטש את דרך ההתנגדות".
*הג'יהאד האיסלאמי הפלסטיני בירך על הפיגוע והדגיש בהודעתו כי זה אישור לכך שהאינתיפאדה נמשכת.
*ראש ממשלת ישראל בנימין נתניהו אמר "נאתר מי הכין את מטען החבלה הזה, אנחנו נגיע למשלחים ונגיע למי שעומד מאחוריהם. נבוא חשבון עם הטרוריסטים הללו. אנחנו מצויים במאבק מתמשך נגד הטרור, טרור של סכינים, טרור של ירי, טרור של מטענים, של טילים וגם טרור של מנהרות".

## ראו גם
*גל הטרור הפלסטיני (2015–2016)
*פיגועי התאבדות בישראל

## קישורים חיצוניים
* 
*

## הערות שוליים

12, קו בירושלים
קטגוריה:גל הטרור (2015–2016)
קטגוריה:פיגועים ללא הרוגים
12 2016
קו 12
קטגוריה:ירושלים: פיגועי מטען חבלה
קטגוריה:ירושלים: פיגועי התאבדות
דפניס (ירח)

**דפניס** (נקרא גם **Saturn XXXV**) הוא ירחו של כוכב הלכת שבתאי. לאחר גילוי קיבל את שמו הזמני - **S/2005 S 1**. קוטרו של דפניס הוא 8 קילומטרים והוא מקיף את שבתאי ברווח קילר שבתוך טבעת A.

## שם
את שמו, קיבל דפניס בשנת 2006 על שם דפניס אשר היה בנם של הרמס ונימפה מסיציליה.

## גילוי
עוד לפני שתועד, קיומו של ירח במקום אשר בו דפניס ממוקם שוער בעקבות גלי הכבידה אשר נצפו ברווח קילר בטבעת A של שבתאי.

דפניס התגלה על ידי הגשושית קאסיני ב-6 במאי 2005. התמונות אשר בעזרתן התגלה התקבלו בקאסיני ב-1 במאי 2005.

הירח נמצא לאחר מכן ב-32 תמונות באיכות ירודה של טבעת F של שבתאי ב-13 באפריל 2005 ובשתי תמונות באיכות גבוהה (רזולוציה של 3.54 ק"מ לפיקסל) ב-2 במאי 2005.

## מסלול
נטיית המסלול והאקסצנטריות של דפניס קטנים מאוד, אבל קיימים.

האקסצנטריות של 0.00003 של דפניס גורמת להתרחקות של 9 קילומטרים בינו לבין שבתאי, ונטיית המסלול שלו גורמת לו לתנועות עלייה וירידה של 17 קילומטרים במסלולו.

רווח קילר, אשר בתוכו ממוקם דפניס, בעל רוחב של 42 קילומטרים.

## קישורים חיצוניים

* 

קטגוריה:ירחי שבתאי
הגדת וושינגטון

ממוזער|איור מתוך הגדת וושינגטון
**הגדת וושינגטון** היא הגדה של פסח בעברית שנוצרה על ידי הסופר והמאייר יואל בן שמעון בשנת 1478. ההגדה נכתבה על גבי קלף, והיא שזורה באיורים בטמפרה וזהב.

ההגדה ניתנה לספריית הקונגרס בשנת 1916 על ידי אפרים דיינרד כחלק מאוסף דיינרד השלישי.

החל מתאריך 5 באפריל 2011, מוצגת ההגדה במוזיאון המטרופוליטן לאמנות בניו יורק. 

בהגדה זו, בעמוד שבו מוזכר עניין המרור, אייר יואל בן שמעון איש שמצביע על אישה. הדבר רומז למנהג עממי להצביע על האישה באמירת "מרור זה". בהגדת פראג, שנדפסה עשרות שנים מאוחר יותר, נכתב בצד העמוד של מצוות מרור :"יש מנהג בעולם שהאיש מורה על האשה משום שנאמר אשה רעה מר ממות".

## קישורים חיצוניים

* הגדת וושינגטון באתר מוזיאון המטרופוליטן לאמנות
* הגדת וושינגטון באתר אוניברסיטת הרווארד

## הערות שוליים

קטגוריה:כתבי יד עבריים מאוירים
קטגוריה:ספריית הקונגרס
וושינגטון
קטגוריה:ספרי המאה ה-15
קטגוריה:מוזיאון המטרופוליטן לאמנות
קטגוריה:כתבי יד של יואל בן שמעון
אוגוסט אריבה

**אוגוסט אריבה** (בצרפתית: **Auguste Arribat**; 1879, סברזק  שבדרום צרפת – 1963, לה קרו  שבדרום צרפת) היה כומר צרפתי, מחנך, מייסד ומנהל בית ספר קתולי, פעיל המחתרת הצרפתית שהציל ילדים ומשפחות יהודיות במלחמת העולם השנייה. על פועלו הוענק לו התואר חסיד אומות העולם.

## קורות חיים
אריבה נולד ברוארג (Rouergue) שבמחוז אוורון בצרפת, למשפחה מרובת ילדים. בילדותו ובנעוריו היה איכר, ואת לימודיו החל רק בגיל 18. הוא החל ללמוד בבית ספר דתי קתולי במרסיי והצטרף למסדר הקתולי הסלסיאני של דון בוסקו (Salesians of Don Bosco). בשנת 1903 החל בתקופת הכשרה (Novitiate) לפני כניסה למנזר. הוא שהה במנזר באיטליה ושב למרסיי. עם שובו למרסיי החל לעבוד בתור מורה במרסיי וכן במוסד החינוכי סן-ז'וזף לה נוואר (Saint-Joseph La Navarre) בלה קרו  שבדרום צרפת, לחוף הים התיכון.

אריבה הוסמך לכמורה בשנת 1912 במרסיי. בשנת 1915 נשלח לשדה הקרב במלחמת העולם הראשונה בתור פרמדיק. בזכות אומץ לבו בשדה הקרב הוענק לו צלב המלחמה . אחרי המלחמה פיקח על חניכי המסדר הדתי בניס ובשנת 1931 התמנה למנהל בית הספר סן-ז'וזף לה נוואר, בו היה מורה לפני המלחמה. לאחר מכן שימש במשרות כמורה וניהול שונות, חלקן בשווייץ, חלקן באזור דרום צרפת.

אריבה היה חבר המסדר הסאלסי  בווילמור-סור-טארן  שבמחוז גארון עילית בדרום צרפת. שם ייסד וניהל את בית הספר על שם סנט פייר לנערים.

### פעילותו בתקופת השואה
ביוני 1942, בתקופה שבה נדרשו יהודי צרפת לענוד טלאי צהוב באזור צפון צרפת, שהיה כבוש בידי הגרמנים, ברחו ארבעת בני משפחת דואקן (Duakan) מפריז לאזור השלטון של משטר וישי בדרום צרפת. בנובמבר 1942, החודש בו כבשו הגרמנים גם את אזור משטר וישי, הגיעו בני המשפחה לעיירתו של אריבה. מיד עם הגעת המשפחה לעיירה הוכנס אחד מילדי המשפחה לבית הספר שניהל אריבה. מספר תלמידים יהודים נוספים היו בבית הספר הזה בתור חניכים. הוריהם היהודים חיו באותה עיירה אך התלמידים היהודיים לא הורשו לעזוב את מתחמי בית הספר, מחשש לשלומם. עובדת היותם יהודים לא נמסרה לתושבי העיירה מכיוון שבאזור היו חיילי אס אס, אשר מדי פעם היו עימותים מזוינים בינם לבין חברי תנועת ההתנגדות הצרפתית. האב אריבה שיכן את הוריהם של הילדים במקומות מחבוא באזור כפרי מבודד, שם היו בטוחים באופן יחסי מפני פשיטה של גרמנים או שוטרים צרפתיים משתפי פעולה עם משטר הכיבוש הנאצי.

באפריל 1944 ביקשו מפקדים בדיוויזיית האס אס "דאס רייך" להשתמש בבית הספר כדי לשכן את חייליהם. אריבה התעקש שהלימודים לא ייפסקו ושבית הספר ימשיך לתפקד כרגיל. הוא התפשר על הקצאת רוב הבניין לאס אס וכך הצליח להשיג את המשך הלימודים, כולל לימודיהם של הנערים היהודיים שהוסתרו בבית ספרו במקביל לשהותם של חיילי האס אס במקום. אחד הנערים, פאול פוטר (Futter), נתפס על ידי חיילי אס אס כשניסה לבקר את משפחתו מחוץ לבית הספר ונרצח. לזכרו הוקמה אנדרטה במקום הרצח.

## הנצחה
בשנת 1996 הוכר אריבה על ידי יד ושם בתור חסיד אומות העולם.

בשנת 2014 הוכר אריבה על ידי האפיפיור פרנציסקוס כ"מכובד" או "נכבד" (venerable) , תואר הנמצא דרגה מתחת "מבורך" ושתי דרגות מתחת "קדוש".

## קישורים חיצוניים
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי הרזיסטאנס
קטגוריה:צרפתים שנולדו ב-1879
קטגוריה:צרפתים שנפטרו ב-1963
פתיחת רטי

**פתיחת רטי** היא פתיחת שחמט היפרמודרנית שמתחילה במהלכים הבאים:
# פ-ו3 ד5
# ג4
על ידי ההתקפה מן האגף (2.ג4), הלבן מתכנן להסיט ממרכז הלוח את חייל השחור (מ**ד5** ל**ג4**), או לפתותו לערוגה **ד4** לצורך הכאתו מאוחר יותר. יחד עם פיאנקטו בצד המלך בהמשך פיתוח הכלים (**ז3** ו**ר-ז2**), הלבן מפעיל לחץ על 2 המשבצות הבהירות שבמרכז (**ד5** ו**ה4**).

הפתיחה קרויה על שם ריכרד רטי (1889-1929), שחמטאי יהודי מצ'כוסלובקיה (במקור מאוסטרו-הונגריה). פתיחה זו, בה השליטה במרכז מושגת דרך איום מהצד ולא על ידי אכלוס ישיר, מבטאת את רוח ההיפרמודרניזם בו דגל רטי. 1.פ-ו3 מפתח את הפרש לעמדה טובה, המאפשרת הצרחה קטנה מהירה ומונעת מהשחור לכבוש את המרכז עם 1... ה-5. הלבן שומר על גמישות בכך שהוא אינו מחויב כעת לפיתוח מבנה רגלים במרכז ויכול להגיב במספר דרכים למהלכי השחור.

פתיחת רטי אינה מוגבלת לרצף ייחודי של מהלכי פתיחה או למהלך פתיחה בודד אלא מהווה פתיחה מורכבת הכוללת מספר וריאציות עם תמות משותפות.

באנציקלופדיית פתיחות שחמט (ECO), פתיחת רטי מסווגת בקודים A04-A09.

## היסטוריה
[ממוזער|לוח התוצאות של [ריכרד רטי נגד חוסה ראול קפבלנקה, טורניר ניו יורק 1924|200x200px]]
לפי רטי, הפתיחה הוצגה לראשונה ברמת אמן בתחילת 1923. פתיחה זו זכתה לפרסומה הגדול ביותר כאשר רטי הביס את חוסה ראול קפבלנקה, אלוף העולם בשחמט המכהן, במשחק ביניהם בטורניר ניו יורק 1924, אחת התחרויות החזקות שאורגנו אי פעם, תוך שימוש בפתיחה זו. היה זה הפסדו הראשון של קפבלנקה בשמונה שנים.

ישנן עדויות כי אף אלכסנדר אלכין נהג לשחק את פתיחת רטי בשנות ה-20 של המאה ה-20, אך באותה עת כמעט כל משחק שהחל עם **פ-ו3** ו- **ג4** של הלבן נחשב כפתיחת רטי. עם צבירת הפופולריות של פתיחה זו יחד עם פתיחת היפרמודרניות נוספות, השתכללה פתיחת רטי ונעשתה הבחנה ברורה בינה לבין פתיחות דומות אחרות.

סבלי טרטקובר כינה פתיחה זו בשם "פתיחת רטי-צוקרטורט", והתייחס ל-1.פ-ו3 כ"**פתיחה מן העבר, שהפכה, במהלך 1923, לפתיחת העתיד**".

## השיטה הקלאסית: 2. ג4
בצורתה המודרנית, פתיחת רטי מתייחסת רק לקומבינציה של **פ-ו3** ו-**ג4** של הלבן עם **ד5** של השחור בין מהלכי הלבן, כאשר האחרון מבצע פיאנקטו עם רץ אחד לפחות ולא משחק מהלך מוקדם של **ד4**.

לאחר 2.ג4 (קוד A09 ב-ECO) אפשרויות הבחירה של השחור הן:
* 2... ה-6 או 2... ג6 (החזקת העמדה **ד5**)
* 2... ד:ג4 (ויתור על העמדה **ד5**)
* 2... ד4 (קידום הרגלי מהעמדה **ד5** ל**ד4**)

אם השחור מכה את חייל הלבן, אזי בצורה דומה לגמביט המלכה הנרצה, 3.ה3 או 3.ה4 הן תגובות משיבות איזון עם יתרון קל ללבן בפיתוח הכלים. גם 3.פ-א3 או 3.מה-א3**+** נחשבות כתגובות אפשריות של הלבן. המגוון העשיר של אפשרויות הבחירה של הלבן מגביל ומקטין את הפופולריות של 2... ד:ג4.

## מעברים

## ראו גם
* תורת הפתיחות בשחמט
* פיאנקטו
* גמביט המלכה
* פתיחה קטלנית
* פתיחת איגוף
* ההגנה הסלאבית

## לקריאה נוספת
* אנגוס דאנינגטון , **[http://www.amazon.com/Easy-Guide-Opening-Angus-Dunnington/dp/185744518X מדריך קל לפתיחת רטי]**, הוצאת שחמט לכל אדם , 1998
* נייג'ל דייוויס, **[http://en.chessok.net/books/debut/158-the-dynamic-reti-2004-nigel-davies-free-download-book.html רטי הדינמית]**, הוצאת שחמט לכל אדם , 2004

## הערות שוליים

רטי